เทศบัญญัติเทศบาลตำบลนาดีเทศบัญญัติเทศบาลตำบลนาดีเรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลนาดีอำเภอเมืองสมุทรสาคร จังหวัดสมุทรสาครพ.ศ. ๒๕๕๘ อาศัยอำนาจตามความในมาตรา ๙ วรรคสอง แห่งพระราชบัญญัติควบคุมอาคารพ.ศ. ๒๕๒๒ ซึ่งแก้ไขเพิ่มเติมโดยพระราชบัญญัติควบคุมอาคาร (ฉบับที่ ๒) พ.ศ. ๒๕๓๕และมาตรา ๖๐ แห่งพระราชบัญญัติเทศบาล พ.ศ. ๒๔๙๖ซึ่งแก้ไขเพิ่มเติมโดยพระราชบัญญัติเทศบาล (ฉบับที่ ๕) พ.ศ. ๒๕๑๐ เทศบาลตำบลนาดีโดยความเห็นชอบของสภาเทศบาลตำบลนาดีและผู้ว่าราชการจังหวัดสมุทรสาคร จึงออกเทศบัญญัติไว้ ดังต่อไปนี้ข้อ ๑ เทศบัญญัตินี้เรียกว่าเทศบัญญัติเทศบาลตำบลนาดี เรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลนาดี อำเภอเมืองสมุทรสาครจังหวัดสมุทรสาคร พ.ศ. ๒๕๕๘ข้อ ๒[๑] เทศบัญญัตินี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปและให้สิ้นสุดระยะการใช้การบังคับเมื่อมีการประกาศกฎกระทรวงให้ใช้บังคับผังเมืองรวมเมืองสมุทรสาครที่ออกตามความในพระราชบัญญัติการผังเมืองพ.ศ. ๒๕๑๘ข้อ ๓ ในเทศบัญญัตินี้บริเวณที่ ๑ หมายความว่าพื้นที่ในบริเวณ ดังต่อไปนี้๑.๑ ด้านเหนือ จดเส้นขนานระยะ ๒๐๐ เมตรกับศูนย์กลางถนนเลียบคลองสี่วาพาสวัสดิ์ด้านตะวันออก จดเส้นขนานระยะ ๒๐๐ เมตรกับศูนย์กลางถนนเลียบคลองหมื่นปรารมภ์ เส้นขนานระยะ ๒๐๐ เมตรกับถนนเลียบคลองเจ็ดศอกและเส้นขนานระยะ ๒๐๐ เมตร กับถนนสายหมู่บ้านกานดาด้านใต้ จดเส้นขนานระยะ๑๐๐ เมตร กับศูนย์กลางถนนทางหลวงแผ่นดินหมายเลข ๓๕ สายธนบุรี - ปากท่อด้านตะวันตก จดเส้นกึ่งกลางคลองยายดี คลองครุ คลองนาไปทางทิศตะวันตกเฉียงเหนือ จนบรรจบกับถนนทางหลวงแผ่นดินหมายเลข ๓๐๙๑ สายอ้อมน้อย -สมุทรสาคร ฟากตะวันออก๑.๒ ด้านเหนือ จดเส้นขนานระยะ ๑๐๐ เมตรกับศูนย์กลางถนนทางหลวงแผ่นดินหมายเลข ๓๕ สายธนบุรี - ปากท่อด้านตะวันออก จดเส้นขนานระยะ ๖๕๐ เมตรกับศูนย์กลางถนนเคหะชุมชนมหาชัยด้านใต้ จดถนนทางหลวงแผ่นดินหมายเลข๓๒๔๒ สายสมุทรสาคร กรุงเทพมหานคร ฟากเหนือด้านตะวันตก จดเส้นแบ่งการปกครองระหว่างเทศบาลตำบลนาดีกับเทศบาลนครสมุทรสาครองค์การบริหารส่วนตำบลท่าทราย และองค์การบริหารส่วนตำบลโคกขาม๑.๓ ด้านเหนือ จดเส้นขนานระยะ ๑๐๐ เมตรกับศูนย์กลางถนนทางหลวงแผ่นดินหมายเลข ๓๕ สายธนบุรี - ปากท่อด้านตะวันออก จดเส้นแบ่งการปกครองระหว่างเทศบาลตำบลนาดีกับองค์การบริหารส่วนตำบลคอกกระบือ และองค์การบริหารส่วนตำบลโคกขามด้านใต้ จดเส้นแบ่งการปกครองระหว่างเทศบาลตำบลนาดีกับองค์การบริหารส่วนตำบลโคกขามด้านตะวันตก จดเส้นขนานระยะ ๑๐๐ เมตรกับศูนย์กลางถนนสายบ้านตาแคลนบริเวณที่ ๒ หมายความว่าพื้นที่ในบริเวณ ดังต่อไปนี้ด้านเหนือ จดเส้นขนานระยะ๒๐๐ เมตร กับศูนย์กลางถนนทางหลวงชนบท สค. ๔๐๑๙ด้านตะวันออก จดถนนทางหลวงแผ่นดินหมายเลข ๓๐๙๑ สายอ้อมน้อย- สมุทรสาคร ฟากตะวันตกด้านใต้ จดเส้นแบ่งการปกครองระหว่างเทศบาลตำบลนาดีกับองค์การบริหารส่วนตำบลท่าทรายด้านตะวันตก จดเส้นแบ่งการปกครองระหว่างเทศบาลตำบลนาดีกับเทศบาลตำบลบางปลาบริเวณที่ ๓ หมายความว่าพื้นที่ในเขตเทศบาลตำบลนาดี ยกเว้นพื้นที่ในบริเวณที่ ๑ และบริเวณที่ ๒ทั้งนี้ พื้นที่บริเวณที่ ๑ บริเวณที่ ๒และบริเวณที่ ๓ ปรากฏตามแผนที่ท้ายเทศบัญญัตินี้ข้อ ๔ ภายในบริเวณที่ ๑ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) คลังก๊าซปิโตรเลียมเหลวสถานที่บรรจุก๊าซปิโตรเลียมเหลวประเภทโรงบรรจุสถานที่บรรจุก๊าซปิโตรเลียมเหลวประเภทห้องบรรจุและสถานที่เก็บรักษาก๊าซปิโตรเลียมเหลวประเภทโรงเก็บตามกฎหมายว่าด้วยการควบคุมน้ำมันเชื้อเพลิง(๓) คลังน้ำมันและสถานที่เก็บรักษาน้ำมัน ลักษณะที่สาม ตามกฎหมายว่าด้วยการควบคุมน้ำมันเชื้อเพลิงเพื่อจำหน่าย(๔) อาคารเลี้ยงสัตว์ทุกชนิดเพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถานเว้นแต่เป็นการก่อสร้างแทนสุสาน หรือฌาปนสถานที่มีอยู่เดิม(๖) สถานบริการตามกฎหมายว่าด้วยสถานบริการ(๗) โรงฆ่าสัตว์ เว้นแต่เป็นการประกอบการโดยหน่วยงานของรัฐ(๘) ไซโลเก็บผลผลิตการเกษตร(๙) โรงกำจัดขยะมูลฝอย(๑๐) โรงซื้อขายหรือเก็บเศษวัสดุข้อ ๕ ภายในบริเวณที่ ๒ห้ามมิให้บุคคลใดก่อสร้างอาคาร ดังต่อไปนี้(๑) สุสาน และฌาปนสถานตามกฎหมายว่าด้วยสุสานและฌาปนสถาน เว้นแต่เป็นการก่อสร้างแทนสุสานหรือฌาปนสถานที่มีอยู่เดิม(๒) สถานบริการตามกฎหมายว่าด้วยสถานบริการ(๓) สถานสงเคราะห์หรือรับเลี้ยงเด็ก(๔) สถานสงเคราะห์หรือรับเลี้ยงคนชราข้อ ๖ ภายในบริเวณที่ ๓ห้ามมิให้บุคคลใดก่อสร้างอาคาร ดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิดและจำพวกที่กำหนดให้ดำเนินการได้ตามบัญชีท้ายเทศบัญญัตินี้และโรงงานบำบัดน้ำเสียรวมของชุมชน(๒) โรงแรมตามกฎหมายว่าด้วยโรงแรม(๓) สถานบริการตามกฎหมายว่าด้วยสถานบริการ(๔) อาคารอยู่อาศัยหรือประกอบพาณิชยกรรมประเภทอาคารขนาดใหญ่แต่ไม่หมายความรวมถึงอาคารพาณิชยกรรมประเภทค้าปลีกค้าส่ง(๕) ห้องแถว หรือตึกแถว หรือบ้านแถว(๖) อาคารอยู่อาศัยประเภทห้องชุดหรืออาคารชุดตามกฎหมายว่าด้วยอาคารชุด(๗) อาคารอยู่อาศัยประเภทหอพักตามกฎหมายว่าด้วยหอพักข้อ ๗ ภายในบริเวณพื้นที่ที่กำหนดไว้ตามข้อ ๓ห้ามบุคลใดดัดแปลง หรือเปลี่ยนการใช้อาคารใด ๆให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ และข้อ ๖ข้อ ๘ อาคารที่มีอยู่แล้วในพื้นที่ที่กำหนดตามข้อ๓ ก่อนหรือในวันที่เทศบัญญัตินี้ใช้บังคับ ให้ได้รับยกเว้นไม่ต้องปฏิบัติตามเทศบัญญัตินี้แต่ห้ามดัดแปลง หรือเปลี่ยนการใช้อาคารดังกล่าวให้เป็นอาคารชนิดหรือประเภทที่มีลักษณะต้องห้ามตามที่กำหนดในข้อ ๔ ข้อ ๕ ข้อ ๖ข้อ ๙ อาคารที่ได้รับใบอนุญาตหรือใบรับแจ้งการก่อสร้าง ดัดแปลงหรือเปลี่ยนการใช้ตามกฎหมายว่าด้วยการควบคุมอาคาร หรือที่ได้รับอนุญาตตามกฎหมายเฉพาะว่าด้วยกิจการนั้นก่อนวันที่เทศบัญญัตินี้ใช้บังคับและยังก่อสร้าง ดัดแปลง หรือเปลี่ยนการใช้ไม่แล้วเสร็จให้ได้รับยกเว้นไม่ต้องปฏิบัติตามเทศบัญญัตินี้แต่จะขอเปลี่ยนแปลงการอนุญาตหรือการแจ้งให้เป็นการขัดต่อเทศบัญญัตินี้ไม่ได้ข้อ ๑๐ ให้นายกเทศมนตรีตำบลนาดีรักษาการตามเทศบัญญัตินี้ประกาศณ วันที่ ๔ มิถุนายน พ.ศ. ๒๕๕๘พันจ่าเอกอัษฎางค์ วิเศษวงศ์ษาปลัดเทศบาลปฏิบัติหน้าที่นายกเทศมนตรีตำบลนาดี[เอกสารแนบท้าย]๑. แผนที่ท้ายเทศบัญญัติเทศบาลตำบลนาดี เรื่องกำหนดบริเวณห้ามก่อสร้าง ดัดแปลง หรือเปลี่ยนการใช้อาคารบางชนิดหรือบางประเภทในท้องที่เทศบาลตำบลนาดี อำเภอเมืองสมุทรสาคร จังหวัดสมุทรสาคร พ.ศ. ๒๕๕๘๒. บัญชีท้ายเทศบัญญัติเทศบาลตำบลนาดีเรื่อง กำหนดบริเวณห้ามก่อสร้าง ดัดแปลงหรือเปลี่ยนการใช้อาคารบางชนิดหรือบางประเภท ในท้องที่เทศบาลตำบลนาดี อำเภอเมืองสมุทรสาครจังหวัดสมุทรสาคร พ.ศ. ๒๕๕๘(ดูข้อมูลจากภาพกฎหมาย)ปริยานุช/ผู้จัดทำ๒๕ มิถุนายน๒๕๕๘ปริญสินีย์/ผู้ตรวจ๒๕ มิถุนายน๒๕๕๘[๑] ราชกิจจานุเบกษาเล่ม ๑๓๒/ตอนพิเศษ ๑๔๓ ง/หน้า ๓๐/๒๓ มิถุนายน ๒๕๕๘